Maaoikeus

Maaoikeus (, lyhenne MO) on Suomessa eräiden käräjäoikeuksien yhteydessä toimiva osasto, joka käsittelee riitoja ja valituksia, jotka aiheutuvat kiinteistötoimituksista, esimerkiksi lohkomisesta, halkomisesta tai rasitteen perustamisesta.
Maaoikeuksina toimivat Etelä-Savon, Kanta-Hämeen, Lapin, Oulun, Pohjanmaan, Pohjois-Savon, Itä-Uudenmaan ja Varsinais-Suomen käräjäoikeudet.

Menettely maaoikeudessa muistuttaa käräjäoikeuden riita-asioiden menettelyä. Siinä on kuitenkin erityispiirteitä muun muassa siksi, että maaoikeus on jo muutoksenhakuinstanssi (sen käsittelemät asiat on jo kerran käsitelty kiinteistötoimituksessa). Tässä suhteessa maaoikeus rinnastuu hovioikeuteen. Erityissäännökset maaoikeudesta ovat kiinteistönmuodostamislain luvuissa 19–22.Kiinteistönmuodostamislaki 12.4.1995/554  Muutoin sovelletaan käräjäoikeus- tai hovioikeussäännöstöä sen mukaan, mikä tilanteeseen parhaiten soveltuu.Markkula, Markku: Oikeudenkäyntimenettely maaoikeudessa. Edilex 2007/10
Maaoikeuden tuomiosta ei valiteta hovioikeuteen, vaan korkeimpaan oikeuteen.

Ennen vuotta 2001 maaoikeudet olivat itsenäisiä erityistuomioistuimia.Oikeuslaitos: Erityistuomioistuimet  Ennen vuotta 1972 niiden nimenä oli maanjako-oikeus.Hallituksen esitys Eduskunnalle maaoikeuksien lakkauttamisesta erityistuomioistuimina ja siihen liittyväksi lainsäädännöksi

 Käännösterminä 
Käännösterminä "maaoikeus" voi viitata eri maiden tuomioistuimiin, joilla ei ole välttämättä mitään erityistä tekoa kiinteistöasioiden kanssa; esimerkiksi Viron maakohus ja Saksan Landgericht ovat yleisiä tuomioistuimia. Myös Suomen omana ylioikeutena toimi 1400-luvun alussa Turun maaoikeus (landsrätt).Pentti Ahmas: Oikeudenkäynnin yhdenmukaistaminen 1800-luvulla, s. 59 

Lähteet

Luokka:Suomen tuomioistuimet